VALENTINOVO U VEGGIJA
2026-02-14 19:00 - 23:00 (Europe/Zagreb) | Urban & Veggie Restaurant, Obala Stjepana Radića 13, Dubrovnik, Dubrovačko-neretvanska, 20000, Croatia
Valentinovska večera s boljim polovicama
Subota 14.2. 19 do 23 h
Znamo da ljubav ide kroz želudac, zato smo se potrudili i pripremili smo poseban menu za zaljubljene i one koji se tek zaljubljuju
STARTERBao ljubac (bao bun, sitno sjeckani seitan u BBQ umaku, pesto od mjendula i rikule, fermentirana kapula)
AFRODIZIJAK(arborio riža marinirana u crvenom vinu, cvjetača, vulkanska sol, prehrambeni kvasac, karamelizirani komorač, pjenica od biljnog mlijeka, tahini, cvijet soli, papar, microgreens grašak)
ORAH I MED(med /ili agavin sirup, orasi, brašno, sladoled od vanilije, krema od borovnica)
UKLJUČENO: Čaša pjenušca Julije
Cijena: 30€ po osobi
Rezervirajte na vrijeme 095 326 2568
Vidimo se!

Valentine’s Party with Trio Miki & Signature Cocktails- Konoba Vinica Monković
2026-02-14 19:00 - 23:30 | Konoba Vinica Monković Konavle, Donja Ljuta 44, Gruda, Dubrovačko-neretvanska, 20125, Croatia
Ovog Valentinova u Konobi očekuje vas večer za pamćenje. Uz zvuke Trio Mikija, uživajte u pomno osmišljenim menijima koji spajaju tradiciju i profinjenost, a cijelu priču zaokružuju kokteli našeg vrhunskog koktel majstora Duje Nikolića. Svaki je detalj pažljivo biran kako bi vaša večer bila potpuna – od prvog zalogaja do posljednjeg gutljaja. Vidimo se
Rezervacije: DM ili 099 215 2459

Koncert: Jasna Zlokić
2026-02-14 20:00 - 21:30 | Kazalište Marina Držića, Pred Dvorom 3, Dubrovnik, 20000, Croatia
Koncert: Jasna Zlokić
Koncert u organizaciji Turističke zajednica Grada Dubrovnika

Valentinovo u Bistrou 49
2026-02-14 20:00 - 23:00 | Bistro 49, Obala Ivana Pavla 2. br 49, Dubrovnik, Dubrovačko-neretvanska, 20000, Croatia
Za Dan zaljubljenih družimo se uz Šimuna Ševerdiju, člana klape More i dobitnika Grand Prixa Festivala dalmatinske šansone. Nastupao je diljem Hrvatske i inozemstva te se školuje na Vienna Music Institute u Beču.
Očekuje vas večer romantike i vrhunske glazbe

020 891 038

Maškarata ispod kuplja
2026-02-14 20:00 - 2026-02-15 02:00 | art radionica lazareti # art workshop lazareti, Frana Supila 8, Dubrovnik, Dubrovačko-neretvanska, 20000, Croatia
U subotu 14. 2. od 8 ura (uvečer!) bit će Maškarata ispod kuplja.

Kao i lani i preklani, entuzijasti i ljubitelji naše male, a sve veće maškarate, napravit će u 8 ura đir po Gradu, ne bi li našli davno izgubljen, ili možda negdje slučajno zarobljen, duh maškaravanja.

Vidimo se 14. 2. u Lazaretima u subotu — klub je otvoren od 8 ura, a vi dođite kako vam je drago — poslije koncerta Jasne Zlokić u Kazalištu, poslije drugog dnevnika, poslije večere, poslije… Oko osam ćemo gledat kao se Valentinovo maškarava, a oko ponoća svjedočit ćete maškaravanju jedne cijele maškarate u drugu

Vidimo se!

Maškarata ispod kuplja ne bi bila moguća bez podrške Dubrovnik Tourist Board: Experience Dubrovnik i bez meštrinje Eta Iz Lazareta Molim aplauz.

Divni plakat nam je napravio Milan Pantović, a partit ga možete na Instagramu na profilu @menestrra.

Maškarani middle age party
2026-02-14 20:00 - 2026-02-15 04:00 | Lazareti, Ulica Frana Supila 8, Dubrovnik, Dubrovačko-neretvanska, 20000, Croatia
Dragi Middleageri, draga ekipo!
U Lazaretima, u subotu, 14.2. od 20:00 stiže naš već tradicionalni Maškarani Middle age party. Nije što je naš ali najbolji je.
Ove godine smo odlučili napraviti ga na Valentinovo, Dan zaljubljenih.Malo čudno, neuobičajeno? Valentinovo a maškare!? Tim više dajemo Vam na maštu kako ćete povezati ova dva događaja. Možda izvesti bolje polovice na večeru ili romantični izlazak i na kraju začiniti dobrom zabavom. Možda izaći s ekipom u parovima ili samo s ekipom iskoristiti taj dan za nova upoznavanja sa starim simpatijama? A možete jednostavno samo skupiti ekipu i doći na maškaratu ludo se zabaviti kao i do sada. Ma, možete što hoćete, party je samo naš i zato ga i radimo.
Svaka maska je dobra. Budite u subotu ono što hoćete. Smijte se sebi, smijte se drugima. Ismijavajte politiku, ismijavajte „velike face“ koje nas svakodnevno iritiraju. Narugajte se onome što vas u životu nervira. Sprdajte se s prijateljima, podbadajte neznance. Budite biljka, gusar ili neko čudno biće. Maska ne mora biti ni skupa ni kupljena. Uostalom, samo stavite onaj crveni nos sa cvikama i brkovima i smijte se. Maska može biti grupna ili pojedinačna. Dajte mašti na volju. To je taj dan, to je ta zabava! Važno je da budemo zajedno i da se skupa nasmijemo i veselimo. Ono, da se imamo kasnije čemu smijati i o čemu pričati na kavi i u uredu. Da odmorimo duh bar neko vrijeme.
Povedite prijatelje koji zadnji put nisu htjeli doći jer se „ne vole maškaravat„ ili su imali neki lošiji izgovor. Posebno ispeglajte one koji su zakisili doma pa njorgaju da su prestari i kako bi oni u stvari izašli vanka ali nemaju gdje jer je svuda sama mularija i narodnjaci. Svi mi, koji ćemo se u subotu družiti sada već 33. put, znamo da postoji mjesto i party na kojem se mi „stariji“ možemo i znamo zabaviti bolje od drugih.
Imate i više nego dovoljno vremena da se organizirate. Zovite braću, sestre, tetke, babe, đedove, tete čuvalice i sve koji Vam mogu dati ruke da jednu noć možete pokloniti samo sebi i svojim dragim osobama. Čitava nedjelja vam ostaje za refavanje i kaučarenje. Nemojte tražiti izgovore zašto ne možete nego nađite načina kako ćete doći.
Pozovite jedni druge, pošaljite poruke, napravite na mrežama grupe za ekipu, nađite se. Stavite se i dogovorite sa svojom ekipom ili svojim parom. Biti će Vam poslije drago što smo noć proveli zajedno uz onaj naš način druženja koji nam toliko nedostaje.
Počinjemo ranije jer je party „Maškarani“ da ne morate ići okolo s maskama a kako nam godine prolaze, sve više nam odgovaraju ranija okupljanja. Mi Vas čekamo već od 20:00 i očekujemo da se skupimo tamo negdje do 21:00 – 21:30, dok smo još svi freški.
Kao i do sada, javite se Tanji, Leu ili Marku SMS-om, telefonom ili putem društvenih mreža a mi ćemo kao i uvijek naći način kako će pozivnice na vrijeme doći do Vas.
Vidimo se 14.2. u Lazaretima!

JEDNA BITKA ZA DRUGOM / One Battle After Another
2026-02-14 20:15 - 23:00 | Kino dvorana Visia, Poljana Paska Miličevića 3, Dubrovnik, 20000, Croatia
Kada se njihov zli neprijatelj ponovno pojavi nakon 16 godina, skupina bivših revolucionara ponovno se okuplja kako bi spasila kćer od jednog od njih.
U iščekivanom akcijskom trileru poznatog redatelja, scenarista i producenta Paula Thomasa Andersona (There Will Be Blood, Boogie Nights, Punch-Drunk Love, Licorice Pizza,…) glavne uloge tumače Leonardo DiCaprio, Sean Penn, Benicio del Toro, Regina Hall, Teyana Taylor i Chase Infiniti.

ORKANSKI VISOVI / Wuthering Heights
2026-02-14 20:30 - 22:45, 2026-02-16 18:00 - 20:15 | Kino Sloboda, Luža 66, Dubrovnik, Dubrovačko-neretvanska, 20000, Croatia
Margot Robbie i Jacob Elordi predvode glumačku postavu u novoj, vizualno raskošnoj adaptaciji klasika „Orkanski visovi“ oskarom nagrađene redateljice Emerald Fennell (Promising Young Woman), koja donosi svježe, moderno viđenje jedne od najpoznatijih ljubavnih priča svih vremena.
Na zabačenim, vjetrom šibanima visoravnima Engleske, između dvoje izmučenih duša, Cathy i Heathcliffa, rađa se strast koja prkosi svemu – razumu, moralu i društvu. Njihova ljubav, jednako snažna koliko i destruktivna, pretvara se u opsesiju koja proganja generacije i razara sve oko njih.

KONCERT - GRUPA 3 - LOVE BAR
2026-02-14 21:00 - 23:00 | Love Bar, Andrije Hebranga 95, Dubrovnik, Dubrovačko-neretvanska, 20000, Croatia
VALENTINOVO U LOVE BARU KONCERT – GRUPA 3SUBOTA, 14.2. | 21:00
Valentinovo ove godine slavimo glasno i živo!U Love Bar se vraća Grupa 3 – ultimativni cover bend koji svaku pjesmu svira kao da je njihova.
Godinama suvereno vladaju beogradskim klubovima, iza sebe imaju i zapažene nastupe na većim binama, a svi koji su ih već slušali u Love Baru znaju što to znači:energija od prve do zadnje stvari, refreni koji se pjevaju u glas i večer koja vrlo brzo prestane biti “samo koncert”.
Ako ih još nisi uhvatio – ovo je prava prilika.Ako jesi – znaš točno zašto se opet dolazi.
Subota, 14.2.Početak u 21:00Ulaz 7€
Valentinovo s razlogom.Dođi s nekim koga voliš – ili se zaljubi u večer.

Tribute to Zdravko Čolić@Culture Club Revelin
2026-02-14 22:30 - 2026-02-15 04:00 | Culture Club Revelin, Svetog Dominika 3, Dubrovnik, 20 000, Croatia
Vodimo vas ravno u večer ljubavi, emocije i pjesama koje svi znamo napamet.
Na Valentinovo, 14.2., u Revelinu nas očekuje Tribute to Zdravko Čolić, večer za zaljubljene, raspjevane i one koji slave ljubav na plesnom podiju.
@svadbarskim_sokakom

Radno vrijeme: 21:00 – 03:00
Početak koncerta: 22:30

Ulaznice:
• Regular – 10 €
• Silver – 20 €
• Gold – 25 €
• Platinum – 40 €

Posebna ponuda:
• Pretprodaja: 2+1 gratis na regular ulaznice

Valentinovo je za pjesmu, zagrljaje i dobru feštu – vidimo se u Revelinu.

Karneval u Elyxu
2026-02-14 23:00 - 2026-02-15 04:00 | ELYX Night Club, Brsalje 8, Dubrovnik, Dubrovačko-neretvanska, 20000, Croatia
Kad se maske stave, pravila nestaju.
U subotu, 14.02., Elyx se pretvara u plesnu karnevalsku pozornicu boje, chagica i zabava do ranih sati.
Za pultom DJ Zafer, a noć nosi posebno iznenađenje: boca + boca gratis do ponoći! 🤹

Dubrovački karnevo - FAĆENDA OD MALIH MAŠKARA
2026-02-15 14:00 - 17:00 | Stradun, Placa bb, Dubrovnik, Dubrovačko-neretvanska, 20000, Croatia
14:00 – 15:30 MASKE U NASKE u Kneževu dvoru
Program udruge DART povodom obilježavanja dvadesetogodišnjice rada
14:30 Povorka uz pratnju Gradske glazbe Dubrovnik i Mažoretkinja Grada Dubrovnika
od Velike Onofrijeve fontane, preko Straduna do Lazareta
15:00 Faćenda od malih maškara u Klubu Lazareti
17:00 Proglašenje najboljih pojedinačnih maškara i maškaranih familija

ELIO
2026-02-15 14:30 - 16:00 | Kino Sloboda, Luža 66, Dubrovnik, Dubrovačko-neretvanska, 20000, Croatia
Kroz stoljeća, ljudi su prizivali svemir u potrazi za odgovorima — a u novom Disneyjevom i Pixarovom filmu „Elio“, svemir odgovara! Ova kozmička avantura upoznaje nas s Eliom, zaljubljenikom u svemir s bujnom maštom i velikom opsesijom izvanzemaljcima. Kad ga teleportiraju u Komuniverzum, međugalaktičku organizaciju s predstavnicima iz dalekih galaksija, Elio se nađe pred epskim izazovom. Pogrešno identificiran kao vođa Zemlje, mora stvoriti nove veze s ekscentričnim izvanzemaljskim oblicima života, riješiti krizu galaktičkih razmjera i otkriti tko je i gdje zapravo pripada.

Kreativna radionica za roditelje i djecu - izrada papirnatog cvijeća
2026-02-15 15:30 - 17:00 | Dubrovnik Social Art Hub, Kralja Tomislava 7, Dubrovnik, Dubrovačko-neretvanska, 20000, Croatia
Djeca zajedno s roditeljima izrađuju papirnate cvjetove, a potom ih svi spajamo u jedan zajednički buket – kao simbol povezanosti, i zajednički provedenog vremena.Radionica je osmišljena kao mirno, poticajno i veselo druženje, namijenjeno djeci i roditeljima koji sudjeluju zajedno.
Trajanje radionice: 90 minuta Sav materijal je osiguranCijena radionice:Roditelj + dijete 35,00 €+10,00 € za drugo dijeteMjesta su ogrančena, prijava putem ovog linka:https://forms.gle/u1HwrKqdjwYDYawK7

BODLJIKAVA AVANTURA
2026-02-15 16:00 - 17:30 | Kino dvorana Visia, Poljana Paska Miličevića 3, Dubrovnik, 20000, Croatia
Hana je znatiželjna desetogodišnjakinja koja živi u svjetioniku i sanja o onome što joj najviše nedostaje – pravoj obitelji, punoj smijeha, topline i zajedničkih pustolovina. Kada upozna Waltera, dobroćudnog, ali pomalo umornog oca neobično velike obitelji zečeva, njihovi se svjetovi neočekivano isprepletu.Nakon neobičnog obrata sudbine, Walter kreće na putovanje bez sjećanja, a Hana vidi priliku za avanturu kakvu je oduvijek priželjkivala. Zajedno se upuštaju u maštovitu potragu u kojoj se granice između stvarnosti i fantazije brišu, a Walter se pretvara u hrabrog viteza iz svojih omiljenih stripova.
Ova šarmantna i topla priča o prijateljstvu, mašti i pronalasku obitelji na najneočekivanijim mjestima donosi avanturu koja će razveseliti i male i velike gledatelje..

Photo Stitch - radionica veza na fotografijama
2026-02-15 16:00 - 19:00 | Love Bar, Andrije Hebranga 95, Dubrovnik, Dubrovačko-neretvanska, 20000, Croatia
Photo Stitch – radionica veza na fotografijama stiže u @lovebardu 🌅
Koliko uspomena živi samo u telefonu? Skrolamo, zadržimo se sekundu, i idemo dalje.
Photo Stitch nudi suprotno. 👇
Spajamo klasičnu fotografiju i ručni vez – uspomena dobiva ruke, vrijeme i pažnju.
Fotografije oživljavamo koncem.
Konac naglašava linije, pokret, osjećaje – i pretvara fotku u tvoj rad.
Ako imaš fotografiju koja ti nešto znači – ovo je večer za nju. 🎞️🪡
-Fotografije šaljete digitalno (original ostaje siguran)
-Nije potrebno predznanje
-Sav materijal je osiguran
📆Datum: 15.2.2026.
🕓Vrijeme: 16-19h
📍Lokacija: Love Bar, Dubrovnik
Broj mjesta je ograničen!

Gusti od kobasica
2026-02-15 16:00 - 21:00 | Čilipi, Konavle, Precrkva, Čilipi, Dubrovačko-neretvanska, 20213, Croatia
PRIKUPLJANJE UZORAKA I STRUČNO OCJENJIVANJE
SUBOTA, 14. veljače 2026. godine
prostor KUD-a Čilipi, Beroje 38 – Čilipi
16:00 – 17:00
Prikupljanje uzoraka domaćih kobasica za natjecanje „Najbolje domaće kobasice dubrovačkog kraja”
Kobasice se mogu i ranije predati i to u:
ponedjeljak, 9. veljače u Agroturizmu Kameni Dvori, Lovorno u vremenu od 18 – 20 sati
utorak, 10. veljače u uredu Agroturizma Konavle, Gruda 136 (bivši vatrogasni dom) u vremenu od 9 do 11 sati
u Župi dubrovačkoj svaki dan prema dogovoru na tel. 095 124 6333
Molimo sve zainteresirane koji planiraju donijeti kobasice u subotu, 14. veljače da nam to i najave kako bi što bolje organizirali ocjenjivanje i kušanje uzoraka kobasica
17:00 – 19:00
Vođeno kušanje, edukacija i ocjenjivanje zaprimljenih uzoraka domaćih kobasica
Postupak izbora za „Najbolju domaću kobasicu dubrovačkog kraja“ će provesti nacionalni certificirani ocjenjivači te domaći stručnjaci. Događaj otvoren za javnost. Pozivaju se svi, a posebno oni koji su predali kobasice na ocjenjivanje, da sudjeluju u ovom dijelu programa jer će ocjenjivači komentirati karakteristike prikupljenih uzoraka i educirati kako novim tehnologijama umanjiti negativne utjecaje klimatskih promjena i osigurati kvalitetan suhomesnati proizvod za ugostiteljsko tržište. Kobasice će biti pod šifrom sve do proglašenja pobjednika.
19:00 – 19:30
Predstavljanje programa studijskog putovanja Istra – Samobor 26. – 29. ožujka 2026. godine
Četverodnevno studijsko putovanje organizira se, prvenstveno za sudionike natjecanja za „Najbolju domaću kobasicu dubrovačkog kraja“, s ciljem posjeta primjera dobre prakse. Stručna edukacija u proizvodnim pogonima u Istri uz vođeni posjet manifestaciji „Samoborska salamijada“ organizira se s ciljem usvajanja znanja i primjera dobre prakse u izradi domaćih suhomesnatih proizvoda, s naglaskom na kobasicu i salamu, radi unaprijeđena kvalitete proizvodnje. Putovanje je namijenjeno za 30 sudionika putovanja te će se sufinancirati sredstvima Ministarstva turizma i sporta u okviru projekta Nova generacija 3 kojeg provodi Agroturizam Konavle s partnerima.
EDUKACIJSKO ZABAVNI PROGRAM ZA POSJETITELJE
NEDJELJA, 15. veljače 2026. godine
prostor KUD-a Čilipi, Beroje 38 – Čilipi
16:00 – 17:30
Panel rasprava: „Uloga tradicijskih suhomesnatih proizvoda u hrvatskoj gastronomiji“
dr.sc. Mario Bratulić, načelnik općine Sv. Petar u Šumi i doktor znanosti iz područja biomedicine, veterine, javnog zdravstva i sigurnosti hrane
dr.sc. Dubravko Viduč, predsjednik Organizacijskog odbora Samoborske salamijade i predsjednik udruge Zlatna Šajba
mr. sc. Marijan Čižmešija, licencirani međunarodni sudac i proizvođač salama
Dejan Škropeta, predsjednik udruge “S klobasicom u EU”
moderator: Vlaho Mujo
17:30 – 18:30
Proglašenje pobjednika „Gusti od kobasica 2026.“ uz prezentaciju suhomesnatih proizvoda
dodjela plaketa pobjednicima i diploma svim sudionicima natjecanja za „Najbolju domaću kobasicu dubrovačkog kraja“ kao i prezentacija suhomesnatih proizvoda iz Istre, Samobora te Dubrovačko-neretvanske županije.
18:30 – 21:00
Zabavni program „Gusti od kobasica 2026.“
Kuharska senzacija: „Prosuja grande iz obje bande“, mladi konavoski chef Petar Đurić priprema jela iznenađenja za 120 ljudi u jednoj prosuji
Zabavni program, uz nastup glazbenog sastava
Sudjelovanje i konzumacija su besplatni.

GOAT: OKUS POBJEDE
2026-02-15 16:30 - 18:00 | Kino Sloboda, Luža 66, Dubrovnik, Dubrovačko-neretvanska, 20000, Croatia
Iz Sony Pictures Animationa, studija koji stoji iza Spider-Mana™: Across the Spider-Verse istiže GOAT, originalna akcijska komedija smještena u svijet naseljen isključivo životinjama.
Priča prati Willa, malog jarca s velikim snovima koji dobiva priliku života – pridružiti se profesionalcima i zaigrati rikomet, visokointenzivan, mješoviti sport s punim kontaktom, kojim dominiraju najbrži i najžešći životinjski sportaši na svijetu. Willov novi tim nije oduševljen što imaju malenog jarca u svojoj postavi, ali Will je odlučan revolucionirati ovaj sport i jednom zauvijek dokazati da “mali mogu biti veliki igrači!”

HAMNET
2026-02-15 17:30 - 19:30 | Kino dvorana Visia, Poljana Paska Miličevića 3, Dubrovnik, 20000, Croatia
Paul Mescal u ulozi Williama Shakespearea i oscarovka Chloé Zhao u ulozi redateljice, donose dirljivu priču o tragediji koja je oblikovala jedno od najvećih djela svjetske književnosti.
Filmska adaptacija svjetski hvaljenog i nagrađivanog romana Hamnet autorice Maggie O’Farrell zakoračuje u područje povijesne fikcije i donosi novu interpretaciju osobne tragedije Williama Shakespearea – gubitka 11-godišnjeg sina Hamneta. Upravo taj gubitak, vjeruje se, oblikovao je jedno od najslavnijih djela svjetske književnosti, dramu Hamlet, napisanu ubrzo nakon tragedije. Kroz perspektivu Shakespeareove supruge Anne, poznatije kao Agnes, roman i film istražuju posljedice obiteljske tragedije na njihove dvije preostale kćeri, od kojih je jedna bila Hamnetova blizanka, na njihov brak te na samu umjetnost.

Paint & Wine - kreativna radionica
2026-02-15 18:00 - 20:00 | Dubrovnik Social Art Hub, Kralja Tomislava 7, Dubrovnik, Dubrovačko-neretvanska, 20000, Croatia
Paint & Wine ValentineKreativna radionica za odrasle
Poklonite si večer za dvoje ili za sebe – bez žurbe, bez očekivanja, samo boje, vino i trenutak prisutnosti.U opuštenoj i intimnoj atmosferi, uz čašu vina, kroz stručno vođen kreativni proces nastaje vaša slika – osobna, spontana i jedinstvena. Nije potrebno prethodno slikarsko iskustvo. 15.02.2026. 18:00–20:00 Dubrovnik Social Art Hub Trajanje radionice: 2 sata Sav materijal je osiguran
Cijena radionice:– 40,00 € po osobi– Valentinovska ponuda- dođi u paru s partnerom ili prijateljicom – 70 € za dvije osobe Broj mjesta je ograničen
Link za prijavu i plaćanje:https://docs.google.com/…/1FAIpQLSeJviCnF38PC8…/viewform

4 noći Valentinova
2026-02-15 18:00 - 23:00 | Guloso food bar, Obala Stjepana Radića 27, Dubrovnik, Dubrovačko-neretvanska, 20000, Croatia
Valentinovo se u nas slavi 4 dana!
Nakon male pauze vraćamo se onome što najviše volimo – druženjima uz hranu!
Rezervacije kao i obično na broj 092 4335 222 ili u inbox, pa požurite. Veselimo se!

12.02.
LOVE & BURGERS – warm up night
13.02.
MINI BURGER RADIONICA ZA DJECU I ODRASLE
14.02.
GULOSO VALENTINE’S VEČERA & KARAOKE
15.02.
ANTI VALENTINE PARTY BY GULOSO & TEO GRČIĆ

Vatreno srce
2026-02-15 18:30 - 20:00 | Elixir Vitae – holistički fitness studio, Zakula 28, Čelopeci, Dubrovačko-neretvanska, 20207, Croatia
Pokrenuti ćemo naše tijelo sa pažnjom i dahom, na glazbu raznih žanrova pod vodstvom, kako bi se dublje povezali sa sobom, životnom energijom, slavili život, ljubav kao univerzalnu silu.
Tijekom ove radionice krenuti ćemo od stopala i kukova buditi vatru, koja je prirodno tu, kako bi zapalila naše srce.
Prethodno plesno iskustvo nije potrebno, ne trebate znati korake ni učiti koreografiju. Sve što trebate je vaše tijelo i dah, vaša pažnja i želja izraziti se kroz pokret i ples.
Dobrodošli su svi bez obzira na dob, spol ili konfekcijski broj.
Odjenite se udobno, i slojevito, prostor je čist i topao, dok se ne ugrijemo trebati ćemo tople čarape ili plesne papučice.
Ponesite bocu za vodu, papir i olovku, šalicu za čaj i omiljenu dekicu.
Za prijavu potrebno se javiti Ivani Zedniček, tu na FB messenger ili na telefon +385996190508. VAŽNO samo klik nije dovoljan, broj mjesta je ograničen.
Preporučena donacija je 15eur

SVADBA
2026-02-15 18:30 - 20:00 | Kino Sloboda, Luža 66, Dubrovnik, Dubrovačko-neretvanska, 20000, Croatia
Od redatelja i scenarista Igora Šeregija, čiji je ZG80 bio veliki hit u kinima, stiže SVADBA – domaća komedija s jednom od najjačih glumačkih postava u novije vrijeme – Rene Bitorajac, Dragan Bjelogrlić, Anđelka Stević Žugić, Dejan Aćimović, Srđan Žika Todorović, Linda Begonja… i mnogi drugi! Miljenko, uspješan i utjecajan hrvatski poduzetnik, na dan svoga pedesetog rođendana suočava se s brutalnom istinom – na sjednici nadzornog odbora doznaje da se njegovo poslovno carstvo nalazi na rubu sloma. Dok pokušava sačuvati pribranost, u njegov ured ulazi obitelj s tortom, osmijesima i pjesmom – nesvjesni da se svijet oko njega upravo urušava. U trenutku lažne vedrine zazvoni telefon. Na liniji je njegova kći Ana, studentica u Londonu. Čestita mu rođendan, radosno objavljuje zaruke – i zatim, gotovo slučajno, priznaje da je trudna. Otac djeteta je sin srpskog premijera. Šok se širi obitelji poput valova: baka se razboli, Miljenko tone dublje u očaj, a njegov hladnokrvni poslovni savjetnik Budimir u toj tragediji prepoznaje rijetku priliku – da spasi kompaniju, makar i po cijenu svega ostalog.

SONG SUNG BLUE
2026-02-15 20:30 - 22:45 | Kino Sloboda, Luža 66, Dubrovnik, Dubrovačko-neretvanska, 20000, Croatia
Dva glazbenika koji nisu imali sreće (Hugh Jackman i Kate Hudson) formiraju veseli tribute bend Neilu Diamondu, dokazujući da nikad nije kasno pronaći ljubav i slijediti svoje snove.
Kada Mike Sardina (Hugh Jackman) upozna Claire Stengl (Kate Hudson), on je u tom trenutku sitni glazbenik na koncertima. Mike, liječeni alkoholičar i veteran Vijetnamskog rata, dodatno radi kao mehaničar kako bi uspio raditi ono što najviše voli: svirati i nastupati, bez obzira na to koliko je velika publika, bez obzira na to koliko je prazan bar. Kad vidi Claire na pozornici u njezinom nastupu Patsy Cline, u njoj uočava istu strast i otkrivaju kozmičku povezanost koja započinje ljubavnu priču koja se nalazi i na i izvan zajedničke pozornice.

Dubrovački karnevo - MAŠKARANI VRTIĆKI DAN NA STRADUNU I U NOVOJ MOKOŠICI
2026-02-16 09:30 - 18:00 | Stradun, Placa bb, Dubrovnik, Dubrovačko-neretvanska, 20000, Croatia
09:30 Okupljanje maškaranih skupina dječjeg vrtića Pčelica i mimohod Mokošicom
10:00 Plesna zabava uz DJ-a na sportskom igralištu Naš Dom, Mokošica
10:00 Đir Stradunom maškaranih vrtićkih skupina
12:00 Proglašenje najbolje maškaranih skupina
17:00 – 18:00 DUHOVI RENESANSE u Kneževu dvoru
Renesansni performans grupe Skup

Dubrovački karnevo - MAŠKARANI KOMPETICIJUN ISPRED LUŽE
2026-02-16 11:00 - 23:30 | Stradun, Placa bb, Dubrovnik, Dubrovačko-neretvanska, 20000, Croatia
11:00 Nastup Gradske glazbe Dubrovnik i Mažoretkinja Grada Dubrovnika
11:30 Nastup FA Linđo
12:00 Maškarani kompeticijun u spravljanju šporkijeh makarula

LJUBAV KOJA OSTAJE / The Love That Remains
2026-02-16 18:00 - 20:00 | Kino dvorana Visia, Poljana Paska Miličevića 3, Dubrovnik, 20000, Croatia
Godina dana u ruralnom Islandu, gdje umjetnica Anna i ribar Magnus navigiraju kroz rastavu braka pokušavajući pritom zadržati stabilnost za svoje troje djece (koje, izvanredno, glume troje stvarne djece redatelja Pálmasona). Snimljen na 35mm filmu i prožet naturalizmom i nadrealnim prizorima, film prikazuje gorko-slatku suštinu izblijedjele ljubavi i zajedničkih uspomena usred izmjene godišnjih doba. S razigranim skretanjima u komične i fantastične sekvence, Pálmasonov bolno iskren, crnohumorni portret stvoren je s dubokim razumijevanjem posebnosti svake obitelji. Film je premijerno prikazan u Cannesu gdje je pas Panda osvojio nagradu Palm Dog.

Putopisno predavanje „Otok smrti (Indonezija)“
2026-02-16 19:00 - 20:00 | Gradska knjižnica Metković, Ul. kralja Zvonimira 4, Metković, Dubrovačko-neretvanska, 20350, Croatia
U ponedjeljak, 16. veljače u 19 sati u Gradskoj knjižnici Metković – Jurica Galić Juka donosi putopisno predavanje „Otok smrti (Indonezija)“: blato, krv, nevjerojatni običaji i spektakularni festivali!
Ne propustite ovo nezaboravno iskustvo!

TONKA – TONČICA JELAČA MARIJANČEVIĆ Tko si ti?
2026-02-16 19:00 - 2026-02-27 18:00 | Galerija Flora, Šetaliste kralja Zvonimira 32, Dubrovnik, Dubrovačko-neretvanska, 20000, Croatia
Hrvatsko društvo likovnih umjetnika Dubrovnik i Galerija Flora sa zadovoljstvom Vas pozivaju na otvorenje izložbe TONKA – TONČICA JELAČA MARIJANČEVIĆ Tko si ti? koje će se održati u ponedjeljak 16. veljače u 19 sati u Medijateci galerije Flora.

Izložba se može pogledati do 27. veljače svaki dan od 10-12 sati i od 15-18 sati. Izložba se može pogledati i u drugim terminima ako su vrata Florina doma otvorena, te najavom na galerijaflora.dbk@gmail.com
